Friederike av Slesvig-Holstein-Sønderborg-Beck

Elisabeth Friederike Sophia Amalie Charlotte (født 13. desember 1780, død 19. januar 1862) var prinsesse av det danske kongehuset, gift friherreinne von Richthofen. Hennes lillebror Wilhelm Frederik ble stamfar til kongehusene i Danmark, Hellas og Norge.   

Friederike ble født i Stargard som eldste datter av Frederik Karl Ludvig av Beck og Friederike Amalie av Schlieben (1757–1827). I Leipzig ble hun kjent med grev Samuel Freiherr von Richthofen (1769–1808), som hun giftet seg med 23. februar 1800. Paret slo seg ned på hans gods i Schlesien. Etter åtte års ekteskap døde ektemannen den 25. februar 1808. Ved hans død var fire av parets barn stadig i live: 

 Luise Henriette Catharine Friderike (f. 1801)
 Friderieke Wilhelmine Agnese (Agnes) (1802–1889)
 Iris Amalie (1804–1867)
 Friedrich Karl Gottlob (1805–1872)

I 1810 flyttet familien til Breslau hvor Friederike skiftet tro fra reformert til katolsk. Trosskriftet falt ikke i god smak hos kong Fredrik Vilhelm III av Preussen, som forlangte at døtrene skulle oppdras protestantisk, mens sønnen skulle følge farens tro. 

I 1820 flyttet enken tilbake til Kohlhöhe. I 1853 flyttet hun til Gnadenberg for å være i nærheten av barna sine. Her døde hun den 19. januar 1862.

Referanser 
 

Huset Slesvig-Holstein-Sønderborg-Beck